**Vigilem amb el correu electrònic corporatiu**

Fins ara, quan l’empresa ens facilitava una adreça de correu electrònic, aquesta ens el podia vigilar sempre que prèviament i a través d’una circular haguessin advertit els treballadors del control al que podien estar sotmesos i al mateix temps de la prohibició d’utilitzar mitjans informàtics aliens al fins laborals.

Recentment el Tribunal Constitucional ha dictat una sentència amb la que eximeix l’empresari d’aquest advertiment previ. És a dir, **ja no cal que ens avisin i haurem de tenir en compte que poden mirar el que fem amb el correu sempre que vulguin**.

**Tinguem molt present que el correu corporatiu no és el nostre correu personal, és el correu de l’empresa i ha de ser tractat com a tal.**

Com a primera conseqüència ens trobem que el Tribunal Constitucional ha denegat l’empara a un treballador acomiadat per l’ús del correu corporatiu amb finalitats no relacionades amb el que requereix l’empresa. Aquest treballador va demanar la nul·litat del procés, al·legant que l’empresa havia vulnerat la seva intimitat i el seu dret al secret de les comunicacions en intervenir el seu correu electrònic corporatiu.

Per al Tribunal Constitucional **l’acomiadament és vàlid perquè es tractava d’un correu electrònic corporatiu i l’Estatut dels Treballadors permet el control del correu d’empresa**.

La sentència diu que la utilització del correu electrònic corporatiu ha de ser amb finalitats professionals i porta implícita la facultat de l’empresa de controlar la seva utilització.

**Per tant, l’empresa pot intervenir el correu electrònic corporatiu per a conèixer quin ús en fan els treballadors i obrar en conseqüència d’aquest ús.**